open-index/open-wikipedia-markdown huggingface dataset:
Robert Serber

**Robert Serber** (født 14. mars 1907 i Philadelphia, død 1. juni 1997) var en amerikansk fysiker som deltok i Manhattanprosjektet. Han fikk sin B.S. fra Lehigh University i 1930, og en Ph.D. fra University of Wisconsin–Madison med John Van Vleck i 1934.

Han skulle i utgangspunktet begynne doktorgradsarbeidet ved Princeton University med Eugene Wigner, men underveis, forandret hans planer seg, og han dro for å arbeide med Robert Oppenheimer ved University of California, Berkeley (og pendlet med Oppenheimer mellom Berkeley og California Institute of Technology). I 1938 tok han en jobb ved University of Illinois at Urbana-Champaign, der han bodde til han ble rekruttert for Manhattanprosjektet. Han ble senere professor og leder av fysikkavdelingen ved Columbia University.

Han hadde jødisk familiebakgrunn.

## Referanser
Arkeologiåret 1854

**Arkeologiåret 1854** er en oversikt over blant annet utgravninger, fødte og avdøde personer med tilknytning til arkeologi i 1854.

## Utforskninger
* Giovanni Battista de Rossi oppdager Calixtus-katakombene i Roma.
* Karl Scherzer undersøker og gir en beskrivelse av Quiriguá i Guatemala.
* Thomas Wright undersøker Kit's Coty House i Kent, England.

## Funn
* Coleraine depotfunn nord i Irland.
* Dalton Parlours romerske villa i Yorkshire, England.

## Fødsler

*26. august - Kate Bradbury Griffith, engelsk egyptolog (død 1902)
*17. november – Robert von Schneider, østerriksk arkeolog og numismatiker (død 1909)

## Dødsfall
*3. juni/3. juli – Desiré-Raoul Rochette, fransk klassisk arkeolog (født 1789/1790)
*19. august – Francesco Iavarone. italiensk teolog, katolsk biskop og arkeolog (født 1788)
*20. september – Frederick Catherwood, engelsk kunstner og arkitekt av nordirsk opprinnelse, huskes best for hans veldig detaljerte tegninger av ruiner etter Maya-sivilisasjonen (født 1799)
## Referanser
Arkeologiåret 1851

**Arkeologiåret 1851** er en oversikt over blant annet utgravninger, fødte og avdøde personer med tilknytning til arkeologi i 1851.
 
## Utforskninger

## Utgravninger
* Det utføres utgravninger ved Susa av William Loftus.

## Publiseringer
* J. Collingwood Bruces *The Roman Wall: a historical, topographical, and descriptive account of the barrier of the lower isthmus, extending from the Tyne to the Solway*.
* Daniel Wilsons *[[The Archaeology and Prehistoric Annals of Scotland]]*

## Andre hendelser
*John Disney skjenker Disney professoratet i arkeologi til University of Cambridge

## Fødsler

* 2. juni – Giulio Jatta, italiensk arkeolog og numismatiker (død 1891)
* 8. juli – Arthur Evans, britisk arkeolog, gjenoppdager minoisk sivilisasjon (død 1941)
* 29. juli – Ahmed Kamāl, egyptisk egyptolog (død 1923)
* 8. oktober – Solone Ambrosoli, italiensk numismatiker (død 1906)
* 13. oktober – Theodor Schwindt, finsk forhistorie- og folkelivsforsker (død 1917)
* 11. november – Bredo Henrik von Munthe af Morgenstierne, norsk professor i rettsvitenskap og numismatiker (død 1930)

## Dødsfall
* 1. februar – Andrea De Jorio, italiensk antikvar og arkeolog (født 1769)
* 29. april – Vincenzo Andriani, italiensk lege og arkeolog (født 1788)
* 16. august - Christian Martin Joachim Frähn, tysk numismatiker, orientalist og historiker (født 1782)
* 8. september – Joseph Anselm Feuerbach, tysk filolog og klassisk arkeolog (født 1798)


Joseph Anselm Feuerbach.jpg|Joseph Anselm Feuerbach(1798–1851)


## Referanser
Arealteori for polygoner

Likesidige polygoner har mange ganger fascinert matematikere for deres regelbundne oppbygning. I et likesidig polygon skal alle sider være like lange og vinkeldifferansen være den samme for alle vinkler.

Vinkeldifferansen er den samme som det ytre gradtallet subtrahert med 360**[[°]]**, og blir den indre vinkelen til polygonet i  **[[°]]**.    

På grunn av sin regelbundet til størrelsen er det ikke altfor vanskelig å skape formler til f.eks. **[[areal]]et av ulika likesidige polygoner**. 

Formelen nevnt nedenfor beskriver arealet av et likesidig polygon.

A= \frac {(sx)s} {2}{n}

Teorien bygger på arealet av en trekant A= \frac {hb} {2}

Formelen kan enkelt forklares som en trekantinndeling av det likesidige polygonet der:

*s*= siden (trekantens base)

*x*= \frac {h} {b} som viser forholdene mellom basen og høyden i trekanten.

*n*= antall horn i det likesidige polygonet (antall trekanter)

Det er altså en forenkling får å beregne arealet av f.eks. \frac {1}{5} i en pentagon, \frac {1} {6} i en heksagon etc., og deretter multiplisere dette arealet med *n*. 

Produktet kommer da til å bli arealet av nevnte likesidige polygon. Ved hjelp av en ligning for et valgfri areal av et likesidig polygon, kan man finne verdien av *x*, og deretter bruke formelen for hvilken som helst størrelse av det valgte polygonet. 

## Se også
*Formelen for koordinatareal
Harald Løvenskiold

**Harald Løvenskiold** (født 18. januar 1868, død 18. november 1934) var en norsk godseier og skogeier. Han var Norges største skogeier med totalt 430&nbsp;000 dekar utmark, og 3&nbsp;500 dekar dyrket mark. Løvenskiold eide nesten hele Nordmarka og det store Sørkedalsgodset. Eiendommene har gått i arv, og tilhører fortsatt Løvenskiold-familien.

Han var gift med Dorothea Christine Blom, av Blomslekten fra Skien.

## Ettermæle
Han har fått oppkalt en gate i Oslo etter seg, Harald Løvenskiolds vei i bydel Vestre Aker. Videre er det satt opp en minnestein i Nordmarka til minne om Harald Løvenskiold. Det er en obelisk plassert like ved stien til Kikut, ca. 100 meter nord for Kikutstua. 

## Referanser
Arkeologiåret 1850

**Arkeologiåret 1850** er en oversikt over blant annet utgravninger, fødte og avdøde personer med tilknytning til arkeologi i 1850.

## Utgravninger
* De første utgravningene utføres i Uruk av William Kennett Loftus (fortsetter til 1854).

## Funn
* Skara Brae kommer fram i dagen på grunn av været
* Tara-brosjen (ca. 700) blir funnet nær Laytown, County Meath, Irland.
* Et neolittisk funnsted i Barnenez i Bretagne blir erkjent å være en gravhaug.

## Fødsler

## Dødsfall

## Referanser
Tadeusz Mazowiecki

**Tadeusz Mazowiecki**  (1927–2013) var en polsk forfatter, journalist, filantrop og politiker. Han var en av lederne av Solidaritetsbevegelsen, og den første ikke-kommunistiske statsministeren i Polen etter andre verdenskrig. Han var den siste statsministeren i den andre republikken fra 24. august 1989 til 31. desember 1989, deretter den første i den tredje republikk fra 31. desember 1989 til 12. januar 1991.

Mazowiecki mottok i 1995 Den hvite ørns orden fra Polens president.

## Referanser
Arkeologiåret 1849

**Arkeologiåret 1849** er en oversikt over blant annet utgravninger, fødte og avdøde personer med tilknytning til arkeologi i 1849.

## Utforskninger
* Løytnant James H. Simpson leder Washington-ekspedisjonen, et militært rekognoseringsteam som kartlegger Navajo-landområder og nedtegner kulturelle steder i Chaco Canyon. Illustrasjoner laget av Kern-brødrene vedlegges en regjeringsrapport.

## Utgravninger
*Det graves en tunnel inn i Silbury Hill.

## Fødsler
* 20. mars – Karl Nikolaj Henry Petersen, dansk arkeolog og museumsdirektør (død 1896)
* 31. mars – Ernst Assmann, tysk medisiner og forsker på antikk sjøfart (død 1926)
* 11. april – Urbain Bouriant, fransk egyptolog (død 1903)
* 23. november – Eduard Seler, tysk arkeolog, spesialist på Mesoamerika (død 1922)
* 28. desember – Antoine Chrysostome Quatremère, fransk arkeolog, filosof, arkitekturteoretiker, kunsthistoriker og politiker (født 1755)

## Dødsfall


Fil:Antoine_Quatremère_de_Quincy_by_F_Bonneville.jpg|Antoine Chrysostome Quatremère(1755–1849)


## Referanser
Sideby

**Sideby** (finsk: *Siipyy*) er en tidligere kommune i landskapet Österbotten i Finland. Kommunen hadde  innbyggere i 1970. Sideby var en tospråklig kommune med svensk som majoritetsspråk (62,5 % svenskspråklige i 1960).

Sammen med kommunene Lappfjärd og Tjöck ble Sideby slått sammen med Kristinestad 1. januar 1973.

## Referanser




## Eksterne lenker
* Sidebys nettside
Wall Street: Money Never Sleeps

***Wall Street: Money Never Sleeps*** er en amerikansk dramafilm fra 2010. Innspillingen ble påbegynt i september 2009 og filmen er en oppfølger til *[[Wall Street (film)|Wall Street]]* fra 1987. Også i denne oppfølgeren har Oliver Stone regien, og Michael Douglas rollen som Gordon Gekko. I tillegg spiller Shia LaBeouf og Carey Mulligan hovedroller i filmen.

Handlingen er lagt drøyt 20 år etter den første filmen og spiller sterk på den globale finanskrisen i 2008-2009.

## Handling
Gordon Gekko (Michael Douglas) slipper ut av fengsel etter nesten ti år, og sliter med å venne seg til en ny verden etter å ha styrt tingenes tilstand på 80- og 90-tallet. Men Gekko finner ut at datteren Winnie (Carey Mulligan) er forlovet med Wall Street-megleren Jake Moore (Shia LaBeouf), og finner ut at han kan slå to fluer i én smekk; å bli kjent med datteren han aldri helt så vokse opp – og få en snarvei tilbake til Wall Street gjennom Jake. Jake er, til tross for alle Winnies protester, villig til å lære av den gamle mesteren, men finner ut på den harde måten at Gekko fremdeles kan spille det berømte spillet.

## Om filmen
Filmen ble lunkent mottatt av media, men publikum gikk i store antall for å se filmen likevel. Den gikk med solid overskudd, og tjente inn nesten det dobbelte av budsjettet.

## I rollene

## Referanser


## Eksterne lenker
*
Østfold regiment

**Østfold regiment** er et norsk infanteriregiment med historie tilbake til 1600-tallet. I mer enn 350 år, fra 1644, har regimentet hatt standkvarter i Gamlebyen i Fredrikstad. Regimentet har hatt ansvar for oppsetting av infanteri og andre våpenarter i Østfold. I tillegg har regimentet hatt forsvarsmessig ansvar for østsiden av Oslofjorden.

## 1644–1649: Smålehnske regiment
I 1644 ble Smålehnske regiment etablert, med John Taylor som første sjef og med standkvarter i Fredrikstad.

## Referanser


## Litteratur
*Oppegaard, Tore Hiorth: *Østfold regiment*, 1996.
*Munthe, C.O: *Fredrikshalds historie til 1720*, 1906
Heshan (Yiyang)

**Heshan** (kinesisk: 赫山区; pinyin: *Hèshān Qū* ) er et bydistrikt i provinsen Hunan i Folkerepublikken Kina. Det tilhører byprefekturet Yiyang, og er dette prefekturets hovedsete. 

Det hadde i 2003 en befolkning på  860&nbsp;000&nbsp;innbyggere.

## Eksterne lenker
* Infosider
Jon Lamvik

**Jon Ofstad Lamvik** (født 21. mai 1929) er professor emeritus i medisin ved Institutt for klinisk og molekylær medisin (IKOM), NTNU. Lamvik er fortsatt (per 2018) aktiv både som medisinsk forsker og lege.

Han tok medisinsk doktorgrad i 1969 ved patologisk seksjon, Gades Institutt i Bergen om «Antibody synthesis in rabbit blood lympocyte cultures». (Syntese av antistoffer i kulturer av lymfocytter (en type hvite blodlegemer) fra kaniner. 

Han er den første som ble tilsatt som professor ved den nyopprettede Avdeling for Medisin, senere Medisinske Fakultet ved daværende Universitetet i Trondheim, (UNIT). Han var overlege ved hematologisk seksjon, Medisinsk Avdeling ved Regionsykehuset i Trondheim, senere kalt St. Olavs hospital.

Han var en av ildsjelene bak opprettelsen av medisinutdannelse i Trondheim, og varblant de første underviserne der. De første 20 studentene begynte på den kliniske, andre halvdel av medisinstudiet i januar 1975, og det kom 20 til i mars 1975. De fleste av disse studentene hadde tatt 1. prekliniske halvdel av studiet i Bergen.

Det var Lamvik som i 2002 tok initiativet til Medisinsk museum i Trondheim. Han begynte også systematisk innsamling og registrering av gjenstander brukt i pasientbehandling og forskning. Museet åpnet i januar 2014.

Lamvik er medlem av Det Kongelige Norske Videnskabers Selskab (DKNVS) og Norges Tekniske Vitenskapsakademi (NTVA).

I 1993 ble han utnevnt til ridder av 1. klasse av St. Olavs Orden, og i 2011 ble han tildelt Gunnerusmedaljen. 

## Referanser


## Eksterne lenker

* Jon Lamviks DVD-intervju finnes ved NTNU Universitetsbiblioteket
Edwin av Mercia

**Edwin av Mercia** (død 1071; angelsaksisk Ēadwine) var den eldre broren av Morcar, jarl av Northumbria, sønner av Ælfgār, jarl av Mercia, og sønnesønner av Leofric, jarl av Mercia. Han etterfulgte sin fars tittel og ansvar ved farens død i 1062. Han er referert til jarl Edwin (*Eduin comes*) i *[[Dommedagsboken]]*.

Hans yngre bror Morcar ble valgt til jarl av Northumbria da Toste Godwinson, bror av kong Harald Godwinson, ble avvist av folket i Northumbria den 3. oktober 1065. I 1066 herjet Toste i Merica, men ble jagd tilbake av en samlet hær av Edwin og Morcar, og han flyktet da til Skottland. Senere i det samme året kom han tilbake, da som en del av invasjonshæren til kong Harald Hardråde av Norge. Edwin og Morcar samlet igjen en hær, men ble beseiret i slaget ved Fulford i nærheten av York den 20. september. Kun fem dager senere etter kom Harald Godwinsons hær, og både kong Harald Hardråde som Toste ble drept i slaget ved Stamford bru den 25. september. Etter at Harald Godwinson selv døde i slaget ved Hastings mot den normanniske invasjonen ledet av hertug Vilhelm av Normandie den 14. oktober samme år, forsøkte Edwin og Morcar å støtte et nytt regime under den unge Edgar Ætheling, en etterkommer av de gamle angelsaksiske kongene, men de feilet i å ta effektive skritt mot normannerne og ble snart underkastet hertug Vilhelm.

I 1068 forsøkte Edwin og Morcar å få gang et opprør i Mercia, men ble igjen raskt underkastet da Vilhelm Erobreren forflyttet seg mot dem med en hær. I 1071 forsøkte de atter å gjøre opprør, men Edwin ble forrådt til normannerne av hans eget følge og drept.

Edwins søster Edith av Mercia (eller egentlig Aldgyth av Mercia) hadde vært gift med kong Harald Godwinson inntil kongen ble drept i slaget ved Hastings i 1066. Hun selv døde en gang etter 1071. Hun fødte en sønn etter at hennes ektemann var død, Harald Haraldsson, som ble sendt til Norge og levde ved det norske hoffet fram til han døde i 1098.

Edwins landområder sentrert ved Gilling West i hans brors jarldømme i Northumbria ble gitt til normanneren Alain Le Roux i 1071 og distriktet fikk nytt navn, Richmondshire.

I TV-dramaet *Blood Royal: William the Conqueror* (1990) ble Edwin portrettert av skuespilleren Adam Bareham.

## Referanser
Nils Astrup

**Nils Astrup** (født 30. august 1843 i Grue i Hedmark, død 18. mars 1919 i «Elseterli», Untumjambili, Krantzkop District i Natal i Sør-Afrika) var biskop for den norske lutherske misjon i Zululand. Han var gift med Anna Catherina Ursula Thurman (1843–1931), søster av Peder Cappelen Thurmann.

Astrups far Nikolay var dommer på Sunnmøre, og selv virket han også som assisterende dommer fra 1866 til 1869 til han studerte teologi 1870-78. Deretter var han sogneprest i Norddal på Sunnmøre fra 1879 til 1883. Nevøen Nikolai ble en kjent kunstmaler.

Astrup ble så misjonær og ankom Natal i Sør-Afrika i 1883. Der overtok han ledelsen for den norske misjonen etter dens stifter Hans Paludan Smith Schreuder, som hadde dødd i 1882. Han gikk til fots til Gazaland og tilbake under de tre vintermånedene i 1889. I 1891 skrev han bok om denne bemerkelsesverdige reisen. Astrup skrev i *Morgenbladet* under boerkrigen og ga på samme måte som Lars Dahle uttrykke for støtte til den britiske siden, blant annet «Thi hva man end kan sige om englænderne, maa man sige, at deres regimente er det bedste for Syd-Afrika, særlig hva missionen og den infødte angaar. De er jo ingen tvil om, at boerne har behandlet det infødte med haarhed og forakt.»

Astrup ble ordinert til biskop i Nidarosdomen i Trondheim i 1902, og fortsatte sitt virke i Zululand til sin død. 

I 1903 skrev han en bok om Zulumisjonens mål. 

Sønnen Johannes Astrup var på samme måte som faren en ledende luthersk misjonær i Afrika. Broren Hans Jørgen Synnestvedt Astrup var også misjonær.

## Se også
* Slekten Astrup

## Referanser


## Eksterne lenker
* Store norske leksikon
*
Stabekk videregående skole

**Stabekk videregående skole**, tidligere **Stabekk Gymnas**, er en videregående skole på Stabekk i Bærum, som ble opprettet i 1923.

Stabekk videregående skole ligger vegg i vegg med Lysaker skole, ved Gamle Drammensvei mellom Lysaker og Nedre Stabekk. Det er 500 meter fra skolen til Stabekk stasjon.

Stabekk videregående skole er den eneste skolen i hele Asker og Bærum som tilbyr utdanningsprogrammet energi- og miljøfag (tidligere kalt naturbruk). 

## Skolefane, motto og skoleavis
Skolens fane har motiv av en hjort under et asketre (Yggdrasil). Skolens motto på fanen er «Ask veit eg standa». Skoleavisa heter *Gjallarhornet*.

## Historikk
Etableringen av skolen startet i 1915, da Bærum kommune kjøpte husmannsplassen Myra av Bærums Verk. Skolen åpnet i 1923 under navnet Stabekk kommunale høiere almenskole, med Johan Hertzberg som skolens første rektor. Den var i starten realskole, men ble senere også gymnas under navnet *Stabekk Gymnas*.

Skolen var det eneste gymnaset i Bærum inntil Valler Gymnas ovenfor Sandvika ble innviet like før andre verdenskrig.

Under andre verdenskrig brukte den lokale motstandsbevegelsen skolens loft til å sende og motta meldinger via radio.

Da skolen het Stabekk Gymnas hadde den i mange år to klasser med reallinje på hvert trinn, i tillegg til en naturfaglinje og en engelsklinje. Før niårig grunnskole ble innført, hadde skolen 3-årig realskole med mulighet for å begynne i gymnaset etter 2 år på realskolen.

I desember 1954 brant taket og toppetasjen på skolen. Skolebygget som til da hadde hatt tre etasjer og saltak, fikk etter brannen bygget på en fjerde etasje, som inneholder spesialrom for undervisning i biologi, fysikk og kjemi..

Gymnassamfunnet ved Stabekk gymnas het Valhall.

## Rektorer
* 1923–1946: Johan Hertzberg
* 1946 - 1955: Otto Minde
* ?–2017: Odin Tellesbø (til Lørenskog videregående skole)
* 2017–: Katrine Enghaug

## Kjente avgangselever
*Øistein Guderud, leder i Milorg og forretningsmann
*Gunnar Sjøwall, fotograf og tennisspiller
*Terje Rypdal, jazzgitarist
*Anita Hegerland, musikkartist
*Morten Harket, sanger og låtskriver
*Magne Furuholmen, musiker, komponist og kunstner
*Paul Waaktaar-Savoy, musiker og låtskriver
*Silje Stang, programleder på radio og TV
*Petter Pilgaard, deltager i reality-programmer
*Jon Almaas, TV-programleder
*Kjersti Horn, Teaterregissør

## Referanser


## Eksterne lenker

* Stabekk videregående skoles nettsted
Fernando de la Rúa

**Fernando de la Rúa** (født 15. september 1937  i Córdoba i Argentina, død 9. juli 2019 i Buenos Aires) var en argentinsk politiker. Han var Argentinas president fra 10. desember 1999 til 21. desember 2001. De la Rúa representerte partikoalisjonen Alianza por el Trabajo, la Justicia y la Educación. Koalisjonen besto av Unión Cívica Radical (UCR) og Frente por un País Solidario (FrePaSo).

## Liv og virke
### Bakgrunn
Fernando de la Rúa ble født i Córdoba i Argentina. Han var sønn av Eleonora Bruno og Antonio De la Rúa. Han gikk på Liceo Militar General Paz før han begynte på jusstudier ved Universidad Nacional de Córdoba, der han fullførte i en alder av 21 år. Etter videre studier i Mexico og Italia avla han juridisk doktorgrad. 

Han giftet seg med Inés Pertiné i 1970. De fikk tre barn, blant dem Antonio de la Rúa. 

### Politikk
De la Rúa ble engasjert i politikken i ung alder, og ble i 1963 rådgiver for Juan Palmero, minister i president Arturo Illias regjering.
  
I 1973 ble han for første gang valgt inn i Senatet og noen måneder senere var han visepresidentkandiat ved presidentvalget.

I 1996 ble han den første direkte valgte borgermester i Buenos Aires.

### President
Han vant presidentvalget i 1999. Presidentperioden hans ble preget av de økonomiske problemene og samarbeidsproblemer mellom koalisjonspartnerne. Den økonomiske situasjon var dårlig allerede da han overtok og forverret seg ytterligere. De la Rúa overtok en stor utenlandsgjeld fra sin forgjenger Carlos Menem og hadde lite handlingsrom på grunn av paritetspolitikken mellom den argentinske pesoen og amerikanske dollar. De la Rúa prøvde å redusere utgiftene, men det førte ikke til noe nevneverdig oppsving i økonomien. 

Forholdet mellom koalisjonspartiene var vanskelig, med stadige utskiftinger blant regjeringsmedlemmene. Det viktige finansdepartementet ble den 20. mars 2001 overtatt av Domingo Cavallo, en tidligere peronist som innførte 1:1-bindingen mellom dollar og peso. Han så seg på slutten av året nødt til å fryse alle bankkontoer («corralito»), noe som utløste protester og opptøyer og plyndring. De la Rúa trakk seg som president den 21. desember 2001 etter at 27 mennesker i dagene før hadde mistet livet dagene i sammenstøt mellom demonstranter og politi. Han flyktet i helikopter.

## Referanser
Carve Her Name with Pride

***Carve Her Name with Pride*** er en 1958 britisk dramafilm basert på boken med samme navn av R.J. Minney. Filmen er satt under den andre verdenskrig og er basert på den sanne heroiske historien til SOE-agent Violette Szabo.

## Handlingsreferat
Violette Bushell er en ung kvinne hvis far er engelsk og mor er fransk, og som bor i London tidlig under andre verdenskrig. Hun møter en fransk offiser Etienne Szabo, stasjonert i London, og de blir forlovet. De får datteren Tania, men Etienne får aldri se barnet, ettersom han blir drept når han slåss ved den nordafrikanske fronten. Violette Szabo og datteren flytter deretter inn i foreldrenes hjem.

På grunn av hennes språklige ferdigheter rekrutteres Szabo som spion av Special Operations Executive (SOE) for operasjoner i Frankrike. På hennes første oppdrag blir hun sammen med kaptein Tony Fraser (spilt av Paul Scofield) en mann hun hadde møtt tidligere og likte godt. Hun ankommer med et lite fly til Frankrike, og deler et tog til Rouen med tyske soldater. Den franske motstandsgruppen Fraser hadde opprettet i Rouen har blitt forrådt. Jobben til de nyankomne spionene går ut på å kontakte eventuelle overlevende og sprenge et større jernbane-spor.

Et motstandsmedlem som Szabo kontakter, forteller at en annen overlevende, en mekaniker, er mistenkt. Han forteller at bare 3 av 98 medlemmer av gruppen er igjen. Szabo blir avhørt av Gestapo. Hun blir løslatt, og møter deretter Fraser i Paris. De vender tilbake til Storbritannia, og Szabo godtar motvillig et annet oppdrag. Nok en gang havner hun under Frasers kommando, denne gangen i Limoges-regionen. Hun reiser sammen med en guide for å kontakte de forskjellige gruppene for å koordinere deres motstand. Men de blir involvert i en intens skuddveksling mot de overtallige tyske soldater, og må flykte.

Szabo skader ankelen, og hun insisterer på at de andre burde stikke av uten henne. Hun går tom for ammunisjon, og blir tatt til fange. Selv under tortur, nekter Szabo å oppgi informasjon. Hun blir gjenforent med to andre kvinnelige agenter hun hadde blitt venn med under deres første opplæring, Lilian Rolfe og Denise Bloch, i et fengsel hos nazistene. Når de allierte styrkene rykker frem mot Paris, blir kvinnene plassert på et tog som blir bombet av allierte fly, før de havner i en tysk konsentrasjonsleir.

## Skuespillere
* Virginia McKenna : Violette Szabo
* Paul Scofield : Tony Fraser
* Jack Warner : Mr. Charles Bushell
* Denise Grey : Mrs. Bushell
* Alain Saury : Etienne Szabo
* Maurice Ronet : Jacques
* Anne Leon : Lilian Rolfe
* Sydney Tafler : Potter
* Avice Landone : Vera Atkins
* Nicole Stéphane : Denise Bloch
* William Mervyn : Colonel Maurice Buckmaster
* Michael Goodliffe : Coding expert
* Michael Caine : Statist (ikke kreditert)

## Prisnominasjoner
* BAFTA Award for Best Actress – (Virginia McKenna)

## Eksterne lenker
*
Arkeologiåret 1848

**Arkeologiåret 1848** er en oversikt over blant annet utgravninger, fødte og avdøde personer med tilknytning til arkeologi i 1848. 

## Utforskninger
* Første vitenskapelige ekspedisjon besøker Tikal.

## Utgravninger
 
## Publiseringer
* *[[Ancient Monuments of the Mississippi Valley]]* av Ephraim George Squier og Edwin Hamilton Davis
* Første bind av Lord Kingsboroughs nibindsverk *Antiquities of Mexico*

## Funn
* Skalle i Gibraltar som seinere ble identifisert som neandertaler

## Priser

## Andre hendelser
## Fødsler

|-
| || || Iosif Chatzidakis ||  || lege og klassisk arkeolog ||align=center|87/88 ||align=center|1936 || 
|}
* 7. mai – Gustav Mørck, norsk arkeolog (død 1919)
* 27. desember – Dmitrij Klements, russisk revolusjonær, etnograf og arkeolog (død 1914)
* 29. desember – Claude Reignier Conder, britisk offiser, palestinaforsker, hettittolog og egyptolog (død 1910)
*Godefroy Zumoffen, fransk jesuitt, arkeolog og geolog (død 1928)

## Dødsfall
*12. januar - Christophe-Paulin de La Poix de Fréminville, fransk marinekommandør, naturforsker og arkeolog (født 1787)
*25. januar – Jacob Neumann, norsk prest og arkeolog (født 1772)
*Juli – Cataldo Jannelli, italiensk prest, filosof og arkeolog (født 1781)
*14. desember – Jean Antoine Letronne, fransk historiker, orientalist og arkeolog (død 1787)

## Referanser
Arkeologiåret 1847

**Arkeologiåret 1847** er en oversikt over blant annet utgravninger, fødte og avdøde personer med tilknytning til arkeologi i 1847.

## Utforskninger
* Austen Henry Layard begynner sin undersøkelse av Ninive.

## Utgravninger

## Publiseringer
* *The History of the Conquest of Peru* av William H. Prescott

## Fødsler
*19. februar – Sara Yorke Stevenson, amerikansk arkeolog og egyptolog (død 1921)
*12. mai – Anders Lorange, norsk arkeolog (død 1888)
*9. juni – John Romilly Allen, britisk arkeolog (død 1907)
*4. november – Gustav Hirschfeld, tysk arkeolog og geograf (død 1895)

## Dødsfall

## Referanser
Ricardo Ferretti

**Ricardo Ferretti** (født 22. februar 1954 i Rio de Janeiro) er en brasiliansk fotballtrener og tidligere fotballspiller som er hovedtrener for den meksikanske klubben Tigres de la UANL. 

Han er fra 2010 trener for det meksikanske laget Tigres de la UANL. Han har også trent flere andre meksikanske lag, og var blant annet to perioder i Pumas de la UNAM. Som spiller spilte han for Botafogo, Vasco da Gama og Bonsucesso i Brasil, og Atlas, Pumas, Coyotes Neza, Monterrey og Toluca i Mexico. Ferrettis kallenavn er «El Tuca».

## Referanser


## Eksterne lenker
*
CONCACAFs mestercup

**CONCACAFs mestercup** var den viktigste turneringa for klubblag i CONCACAF fra 1962 til 2008, da den ble erstatta av CONCACAFs mesterliga. Laga som vant turneringen flest ganger er Cruz Azul og América fra Mexico, begge med 5 seiere hver. Turneringa var dominert av meksikanske lag, som til sammen tok 24 titler. Landet med nest flest titler er Costa Rica, med seks. Mestercupens siste vinner ble meksikanske Pachuca.
CONCACAFs mesterliga

**CONCACAFs mesterliga** er den viktigste fotballturneringa for klubblag i CONCACAF. Den ble starta opp i 2008, og tok over for CONCACAFs mestercup.

16 lag deltar i turneringen som begynner med 8-delsfinaler hvor det spilles hjemme- og bortekamper. Finalen spilles også over to kamper. Vinneren av turneringa kvalifiserer seg for VM i fotball for klubblag.

Mesterligaens første vinner etter det nye formatet ble meksikanske Atlante, etter at de slo Cruz Azul 2–0 sammenlagt i finalen.

Seatlle Sounders FC ble første klubb fra Major League Soccer til å vinne turneringen da de slo Pumas UNAM 5-2 sammenlagt i mai 2022.

## Finaler

## Referanser
Tito Ortiz

**Jacob Christopher Ortiz** (født 23. januar 1975), bedre kjent som **Tito Ortiz** er en amerikansk MMA-utøver med meksikanske aner. Han er for tiden signert til promotøren UFC. Han har tidligere holdt lett tungvekt tittelen for samme promotør i over 3 år sammenhengende fra 14. april 2000 til 26. september 2003. Ortiz blir ofte regnet som en av de første store kjente MMA-utøverne, i stor grad på grunn av hans kamper mot Chuck Liddell, noe som også gjorde Liddell veldig kjent. Alle hans kamper, med unntak av en, har vært for UFC. Han er administrerende direktør for *Punishment Athletics* som produserer og selger MMA klær og effekter. Han har tidligere vært gift med Jenna Jameson og har spilt i flere filmer bla. *[[Zombie strippers]]* og *[[The Crow: Wicked Prayer]]*.

## Mixed martial arts meritt

### Amatørkarriere
* I 1997 konkurrerte han for første gang(pankration).

## Referanser

## Eksterne lenker
* 
* 
* 
*
Arkeologiåret 1845

**Arkeologiåret 1845** er en oversikt over blant annet utgravninger, fødte og avdøde personer med tilknytning til arkeologi i 1845.

## Utforskninger
*E. G. Squier og E. H.  Davis begynner en av de første amerikanske vitenskapelige arkeologiske studiene, med utforskningen av restene av forhistoriske mound builders i Ohio, som første til publiseringen av landemerket *[[Ancient Monuments of the Mississippi Valley]]* tre år seinere.

## Utgravninger
*Austen Henry Layard begynner utgravninger i de assyriske funnstedene Nimrud og Ninive, som varer til 1851.
*L. K. Ivanovsky begynner utgravninger av gravhauger nær Novgorod, avsluttes i 1892.
*Tidlig utgravningsarbeid ved Efesos

## Funn
*Charles Lyell rapporterer i *Geological Evidences of the Antiquity of Man* (1863), at ca. 1845 da det ble utført arbeid i Rhinen nær Bingen am Rhein for å fordype den og fjerne steiner, så ble jernvåpen fra romertiden hentet opp fra elven.
*Lycurgusskålen, et glassarbeid i romersk teknikk fra det 4. århundre f.Kr., blir rapportert som eksisterende.
*Vikingtids depotfunn med engelske mynter muligens fra omkring 927 bir funnet nær Bangorkatedralen i Wales.

## Fødsler

|-
|September
|25. || Archibald Henry Sayce ||  || orientalist, særlig assyriolog, men også egyptolog ||align=center|87 ||align=center|1933 || 
|}
* 1. januar – Rodolfo Amadeo Lanciani, italiensk arkeolog (død 1929)
* 15. februar – Émile Cartailhac, fransk oldtidshistoriker som var spesialist på hulemalerier (død 1921)
* 20. mars – Lucy Wright Mitchell, amerikansk forfatter, historiker, og ekspert på kunst i antikken (død 1888)
* 11. juni – François Daleau, fransk oldtidshistoriker, arkeolog og paleontolog (død 1927)
* 16. juni – Heinrich Dressel, tysk arkeolog (død 1920)
* 25. august – Ernest Volk, tyskfødt amerikansk arkeolog (død 1919)
* 20. september – Joseph von Karabacek, østerriksk orientalist, papyrolog og bibliotekar (død 1918)

## Dødsfall
*Giovanni Battista Caviglia, italiensk egyptolog og arkeolog (født 1770)

## Bildegalleri

Archibald_Sayce.jpg|Archibald Henry Sayce(1845–1933)
François_Daleau.JPG|François Daleau(1845–1927)


## Se også
*Oldtidens Egypt / Egyptologi

## Referanser
Lillebror Sande Larsen

**Bjørn «Lillebror» Sande Larsen** (født 1964) er en norsk musiker og underholder.

Sande Larsen var blant annet *[[Reisesjekken]]s* pianist til programleder Helge Hammelow-Berg i fem år. Han sluttet i 1996, etter nesten 450 program. Han jobber som musiker, programleder, konferansier og pianoentertainer. Han har også arbeidet som låtskriver for flere band og artister, mest innen sjangre som danseband, country og norsk pop.

I september 2014 åpnet Lillebror Sande Larsen en pianobar i Puerto Rico på Gran Canaria og utvidet med egen restaurant i 2016, Lillebrors Grill House. I 2019 åpnet han ytterligere en pianobar i Playa del Inglés.

## Referanser


## Eksterne lenker
*
Arkeologiåret 1846

**Arkeologiåret 1846** er en oversikt over blant annet utgravninger, fødte og avdøde personer med tilknytning til arkeologi i 1846.

## Utforskninger
* Johann Georg Ramsauer oppdager en stor forhistorisk gravplass nær Hallstatt.
* Ephraim Squier og Edwin Davis finner og beskriver Serpent gravhaug.

## Publiseringer
*John Disney publiserer første utgave av *Museum Disneianum*
**Journal of the [[British Archaeological Association]]* blir utgitt for første gang

## Hendelser
*Smithsonian Institution blir grunnlagt i Washington, D.C.
*Cambrian Archaeological Association grunnlegges i Wales av Harry Longueville Jones og John Williams (Ab Ithel) og lanserer tidsskriftet *[[Archaeologia Cambrensis]]*
*Sussex Archaeological Society grunnlegges.


## Fødsler

## Dødsfall

* April – Marc Bédarride, fransk forfatter, militæroffiser, frimurer og egyptolog (født 1776)
*30. september – Wilhelm Adolf Becker, tysk arkeolog og historiker (født 1796)

## Referanser
Arkeologiåret 1844

**Arkeologiåret 1844** er en oversikt over blant annet utgravninger, fødte og avdøde personer med tilknytning til arkeologi i 1844.

## Utforskninger
* Karl Richard Lepsius undersøker, beskriver og lager kart over Meroë

## Publiseringer
* * Views of Ancient Monuments in Central America* av Frederick Catherwood, med fargelitografier av ruiner fra Maya-sivilisasjonen
* Mars – *The Archaeological Journal* blir for første gang utgitt. Det første bindet inneholdt Frederick Corbin Lukiss «Observations on the primaeval antiquities of the Channel Islands» (s. 144–52).


## Fødsler

## Dødsfall

## Referanser
Kemal Derviş

**Kemal Derviş** (1949–2023) var en tyrkisk økonom og politiker. Fra august 2005 til februar 2009 var han leder for UNDP, FNs utviklingsprogram.

Derviş hadde en bachelor- og mastergrad fra i økonomi economics fra London School of Economics og en doktorgrad fra Princeton University. Fra 1973 til 1977 jobbet han på de økonomiske fakultetene ved Middle East Technical University og Princeton University. I 1977 begynte han å jobbe i Verdensbanken hvor han jobbet fram til han returnerte til Tyrkia i 2001. I Verdensbanken hadde han flere sentrale stillinger som leder for bankens regionsavdelinger og koordinator opp mot FN og IMF.

I 2001 kom han inn i Tyrkias regjering som finansminister, uten å være med i noe parti. Han var blant annet ansvarlig for en finansiell redningsoperasjon etter at landet ble rammet av en finanskrise i 2001. I 2002 gikk han ut av regjeringen, meldte seg inn i Det republikanske folkepartiet og ble innvalgt i parlamentet. Der satt han fram til 2005, da han overtok stillingen som leder for FNs utviklingsprogram.

Han var også visepresident og leder for det globale økonomi- og utviklingsprogrammet hos Brookings Institution.

## Referanser


## Eksterne lenker
* 
* 
*  Derviş's profil hos Brookings Institution
*  Biography hos UNDP 
*  BBCs profil på Kemal Derviş
Arkeologiåret 1843

**Arkeologiåret 1843** er en oversikt over blant annet utgravninger, fødte og avdøde personer med tilknytning til arkeologi i 1843.

## Utforskninger

## Utgravninger

* Amatørutgravninger av Jordan Hill romerske tempel, Dorset

## Publiseringer
* *Incidents of Travel in Yucatan* av John Lloyd Stephens med illustrasjoner av Frederick Catherwood
* *The History of the Conquest of Mexico* av William H. Prescott

## Hendelser
* September – Aleksander-mosaikken blir flyttet fra Pompeii til Napoli

## Fødsler

*25. april – Elia Lattes, italiensk arkeolog og filolog (død 1925)
*12. mai – Iginio Gentile, italiensk arkeolog (død 1893)
*6. september – Flaxman Charles John Spurrell, engelsk arkeolog og fotograf (død 1915)

## Dødsfall

*29. januar – Wilhelm Abeken, tysk klassisk arkeolog (født 1813)

## Referanser
Jákup Olsen

**Jákup Olaf Olsen** (født 1938) er en færøysk politiker, skole- og forretningsmann.

Han gikk Indre Missions lærerseminar i Nørre Nissum i Danmark. Han jobbet som lærer i Thyborøn i ett år før han vendte tilbake til Færøyene og en lærerstilling i Vágur. Han var assisterende rektor 1966–1972 og rektor 1972–1991. Etter bankkrisen på Færøyene etablerte han fiskemottak og rederivirksomhet.

Han var medlem av kommunestyret i Vágur 1981–2000. Han ble valgt for Tjóðveldisflokkurin i 1980, men brøt med partiet i 1983. Han meldte seg senere inn i Kristiligi Fólkaflokkurin og ble innvalgt på Lagtinget fra Suðuroy 1994–1998. Olsen var medlem av Lagtingets fiskerikomité, Lagtingets landbrukskomité samt delegasjonen til Vestnordisk råd. I 1997 ble han formann i Lagtingets utenrikskomité. Han fikk ikke gehør for at Kristiligi Fólkaflokkurin burde gå inn i Fólkaflokkurin, og meldte selv overgang før valget i 1998. Olsen har vært formann i Fólkaflokkurins velgerforening på Suðuroy.

Han giftet seg i 1963 med Marna Holm, søster til Óli Holm. Jákup Olsen er far til Annika Olsen og morfar til Bjørk Maria Kunoy (født Olsen), begge politikere for Fólkaflokkurin.

## Referanser
Arkeologiåret 1842

**Arkeologiåret 1842** er en oversikt over blant annet utgravninger, fødte og avdøde personer med tilknytning til arkeologi i 1842.

## Utforskninger
* Funnstedet Masada oppdages.
* Karl Richard Lepsius begynner en ekspedisjon til Egypt og Sudan på oppdrag av kong Fredrik Vilhelm IV av Preussen.
* Helleristningen Bølareinen i Steinkjer oppdages.

## Publiseringer
* Karl Lepsius lager den første moderne liste over pyramider.
* David Roberts begynner utgivelsen av *Sketches in the Holy Land* (litografier).

## Fødsler
*10. januar – Luigi Pigorini, italiensk arkeolog og politiker (død 1925)
*12. januar – Teoberto Maler, østerriksk oppdager, arkeolog som nedtegnet beskrivelser av ruiner i Maya sivilisasjon (død 1917)
*13. januar - Felice Barnabei, italiensk arkeolog og politiker (død 1922)
*9. februar – Peter Brock, dansk numismatiker (død 1906)
*24. februar - Émile Brugsch, tysk egyptolog og arkeolog (død 1930)
*5. april – Hans Hildebrand, svensk arkeolog, numismatiker, museumsansatt og riksantikvar (død 1913)
*1. august – Johan Reinhold Aspelin, finsk arkeolog (død 1915) 
*28. august - Heinrich Heydemann, tysk arkeolog og filolog (død 1889)
*29. september – H.V. Mansfeld-Bûllner, dansk numismatiker (død 1900)
*12. desember – Adolf Bötticher, tysk arkitekt, kunsthistoriker, kulturverner og arkeolog (død 1901)
*16. desember – 
**Giacinto De Vecchi Pieralice, italiensk historiker, arkeolog og forfatter (død 1906)
**William Gowland, engelsk ingeniør og arkeolog (død 1922)
*30. desember - Osman Hamdi Bey, tyrkisk maler og arkeolog (død 1910)

## Dødsfall
*5. mai – Théodore Edme Mionnet, fransk numismatiker (født 1770) 
*23. mai – Johann Wilhelm Ludwig von Luce, tysk geistlig, medisiner, forfatter og numismatiker (født 1756)
*3. juni – Pier Vittorio Aldini. italiensk numismatiker, antikvar og arkeolog (født 1773)
*26. juni – P.O. Brøndsted, dansk klassisk arkeolog (født 1780) 
*19. august – Alexandre Du Sommerard, fransk arkeolog og kunstsamler (født 1779)
*Pietro Bonci Casuccini, italiensk greve og arkeolog (født 1757) 
*Jean-Baptiste Prosper Jollois, fransk ingeniør og egyptolog (født 1776)


Fil:AlexandreDuSommerard.jpg|Alexandre Du Sommerard(1779–1842)
Fil:po brøndsted.jpg|P.O. Brøndsted(1780–1842)
Fil:Johan_Reinhold_Aspelin.JPG|Johan Reinhold Aspelin(1842–1915)
Hugh Quarshie

**Hugh Quarshie** (født 22. desember 1954 i Accra, Ghana) er en britisk skuespiller som emigrerte med sin familie til Storbritannia da han var tre år gammel. Han ble utdannet ved Christ Church University of Oxford. Etter at han var ferdig med utdannelsen begynte Quarshie som journalist, men etter en stund startet han med skuespill i stedet. Han er medlem av Royal Shakespeare Company, og har spilt i mange teateroppsetninger og TV-programmer.

Quarshie er sannsynligvis mest kjent for å spille «Sunda Kastagir» i TV-serien *[[Highlander]]* og «kaptein Panaka» som er lederen av Royal Naboo Security Force i filmen *[[Star Wars Episode I: The Phantom Menace]]*.  

I april 2007 spilte Quarshie «Solomon» i TV-serien *[[Doctor Who]]* i de todelte episodene «Daleks in Manhattan» og i «Evolution of the Daleks». Han har også hatt hovedrollen «Ric Griffin» i sykehus-dramaserien *Holby City*.

## Referanser


## Eksterne lenker
*
Arkeologiåret 1841

**Arkeologiåret 1841** er en oversikt over blant annet utgravninger, fødte og avdøde personer med tilknytning til arkeologi i 1841.

## Utforskninger

## Utgravninger
* Kyriakos Pittakis gjennomfører de første utgravningene i Mykene.

## Funn
* Nerheimsteinen blir beskrevet for første gang av Wilhelm F.K. Christie.

## Publiseringer
* *Biblical Researches in Palestine, the Sinai, Petrae and Adjacent Regions* av Edward Robinson, basert på hans undersøkelse gjennomført over flere år, foreslår han identifisering av bibelske navn med moderne stedsnavn.
* *Incidents of Travel in Central America, Chiapas, and Yucatan* av John Lloyd Stephens, illustrert av Frederick Catherwood. Boken gir mer nøyaktig informasjon om ruinene fra Maya sivilisasjonen enn tidligere publikasjoner og skaper internasjonal interesse for temaet.

## Fødsler

*30. januar – Edouard Dupont, belgisk geolog og arkeolog (70, død 1911)
*13. februar – Giulio De Petra, italiensk arkeolog og numismatiker (død 1925)
*19. mars – Karl Eneberg, finsk orientalist og Finlands første assyriolog (død 1876)
*23. april – Hjalmar Stolpe, svensk arkeolog. (død 1905)
*19. november – Antonino Salinas, italiensk arkeolog og numismatiker (død 1914) 

## Dødsfall
*18. februar – John MacEnery, irsk katolsk prest og tidlig arkeolog (født 1797)
*23. februar – Louis Nicolas Philippe Auguste de Forbin, fransk maler og antikvar (født 1779)
*28. april – Johann Christian Wilhelm Augusti, tysk teolog, arkeolog og orientalist  (født 1771)
*14. juni – Joseph Niesert, tysk katolsk teolog, samler, historiker, numismatiker og antikvar (født 1766)
*10. september – Gaetano Cattaneo, italiensk numismatiker og poet (født 1771)


Forbin, Louis Nicolas Philippe Auguste, d'après Paulin Guérin.jpg|Louis Nicolas Philippe Auguste de Forbin(1779–1841)
Hjalmar Stolpe. Historiska museet.JPG|Hjalmar Stolpe(1841–1905)Foto: Historiska museet
Edouard_Dupont.png|Edouard Dupont(1841–1911)


## Referanser
Statens seniorråd

**Statens seniorråd** er et rådgivende organ for sentrale myndigheter i spørsmål som gjelder seniorpolitikk. Rådet er oppnevnt av regjeringen og tar opp forhold som angår seniorers aktivitet og deltakelse i samfunnslivet. Rådet er administrativt underlagt Helse- og omsorgsdepartementet og har sitt sekretariat i Helsedirektoratet.

Statens seniorråd oppnevnes av regjeringen for en periode på fire år. Det består av 10 medlemmer som representerer bred samfunnsmessig erfaring. Ett av medlemmene oppnevnes etter forslag fra Norsk Pensjonistforbund. Rådet møtes 5-6 ganger i året.

Statens seniorråd har en rådgivende rolle overfor styrende myndigheter om forhold som gjelder seniorers aktivitet og deltakelse i samfunnet. I tillegg har rådet en veiviserfunksjon overfor publikum og private og offentlige instanser. Hoveddelen av veiviserfunksjonen ivaretas gjennom nettstedet http://www.seniorporten.no Seniorporten.no.

## Medlemmer 2014-2017
Wenche Frogn Sellæg, Overhalla, leder

Erik Råd Herlofsen, Oslo, nestleder

Carl I. Hagen, Oslo

Tora Aasland, Bryne

Rita Lekang, Bodø

Hans Olav Tungesvik, Skånevik

Turid Wickstrand Iversen, Drammen

Ole Mathis Hetta, Stavanger

Eva Khan, Oslo

Liv Thun, Steinkjer

## Eksterne lenker
* Seniorporten.no
Vestnordisk råd

**Vestnordisk råd** (færøysk: *Útnorðurráðið*, islandsk: *Vestnorræna ráðið*, grønlandsk: *Nunat Avannarliit Killiit Siunnersuisoqatigiiffiat*) er et parlamentarisk samarbeidsorgan i Vest-Norden, altså Island, Grønland og Færøyene. Rådet samarbeider tett med Nordisk råd. Vestnordisk råd startet som Vest-Nordens parlamentariske samarbeidsråd i 1985, og tok sitt nåværende navn i 1997. Årsmøtene holdes vekselvis i de tre medlemslandene. Rådets arbeid ledes av presidentskapet, som består av formannen og én nestformann fra hver av de to andre delegasjonene.
__NOTOC__
## Målsettinger
*Å samarbeide om vestnordiske interesser
*Å sammen bevokte Nord-Atlanterens ressurser og kultur, og hjelpe til med å utvikle vestnordiske interesser gjennom regjeringer, ikke minst ved alvorlige problemer angående ressursforvaltning, forurensning osv.
*Å følge opp regjeringenes vestnordiske samarbeid.
*Å arbeide sammen med Nordisk råd, og å fungere som mellomledd omkring vestnordiske interesser i nordisk samarbeid.
*Å fungere som parlamentarisk mellomledd mellom vestnordiske samarbeidsorganer og andre mellomfolkelige og internasjonale samarbeidsgrupper, herunder det arktiske parlamentariske samarbeidet.

## Medlemsland
* 
* 
* 

## Formenn i presidentskapet
Formannskapet i rådet veksler mellom medlemslandene:

*Jens Lyberth 1985/1986
*Páll Pétursson 1986/1987
*Hans Jacob Debes 1987/1988
*Preben Lange 1988/1989
*Friðjón Þórðarson 1989/1990
*Karin Kjølbro 1990/1991
*Jonathan Motzfeldt 1991/1992
*Steingrímur J. Sigfússon 1992/1993
*Lisbeth L. Petersen 1993/1994
*Árni Johnsen 1995/1996
*Lisbeth L. Petersen 1996/1997
*Jonathan Motzfeldt 1997/1998
*Ísólfur Gylfi Pálmason 1998/1999
*Jógvan Durhuus 1999/2000
*Ole Lynge 2000/2001
*Hjálmar Árnason 2001/2002
*Jógvan á Lakjuni 2002/2003

*Jonathan Motzfeldt 2003/2004
*Birgir Ármannsson 2004/2005
*Henrik Old 2005/2006
*Josef Motzfeldt 2006/2007
*Karl V. Matthíasson 2007/2008
*Kári P. Højgaard 2008/2009
*Josef Motzfeldt 2009/2010
*Ólína Þorvarðardóttir 2010/2011
*Kári P. Højgaard 2011/2012
*Josef Motzfeldt 2012/2013
*Unnur Brá Konráðsdóttir 2013/2014
*Bill Justinussen 2014/2015
*Lars Emil Johansen 2015/2016
*Unn­ur Brá Kon­ráðsdótt­ir 2016/2017
*Kári P. Højgaard 2017/2018
*Vivian Motzfeldt 2018/2019
*Guðjón S. Brjánsson 2019/2020

## Referanser


## Eksterne lenker
* Vestnordisk Råd
Carlos Menem

**Carlos Saúl Menem** (født 2. juli 1930 i Anillaco i provinsen La Rioja i Argentina, død 14. februar 2021 i Buenos Aires) var en argentinsk advokat og politiker for det peronistiske partiet Partido Justicialista (PJ). Han var Argentinas president i perioden 1989–1999.

## Liv og virke
### Bakgrunn
Menem ble født i La Rioja provinsen i Argentina. Foreldrene, Saúl Menem og Mohibe Akil, var begge alawitter fra Yabrud, en by som i dag ligger i Syria, men som var del av Det osmanske rike da foreldrene utvandret. Han konverterte senere til katolisismen.  Han studerte juss ved Universidad Nacional de Córdoba (UNC), det statlige universitet i Córdoba, og tok slutteksamen i 1955.

Han ledet en kampanje til støtte for politiske fanger, og dette førte til at han i 1957 ble fengslet for angivelig støtte til voldelige aksjoner mot general Pedro Eugenio Aramburus regjering, et militærdiktatur.

### Politisk karriere
Menem var guvernør i provinsen La Rioja fra 1973 til 1976. Under militærdiktaturet var han fengslet i 1976–1981. Han var igjen guvernør i La Rioja i perioden 1983–1989. 

Som president fra 1989 gjennomførte Menem en storstilt privatisering, blant annet av oljeselskap og posten. Han knyttet den argentinske pesoen til dollaren. Han fikk inflasjonen ned, mens arbeidsledigheten gikk opp. Menem benådet i 1990 generaler som hadde deltatt i militærjuntaene som hadde styrt Argentina og slik kunne ha vært ansvarlige for vold og undertrykkelse mellom 1976 og 1983. 

I 1994 avskaffet han verneplikten i Argentina. Han ble gjenvalgt til presidentembetet i 1995. 
 
Menem førte en forsonende politikk overfor Storbritannia, som etter Falklandskrigen i 1982 hadde brutt de diplomatiske forbindelsene med Argentina. I 1998 var Menem på besøk i London, der han fremholdt at Argentina ville bare benytte seg av fredelige midler for å nå frem med sine krav over Falklandsøyene.

Hans regjeringsperiode ble preget av flere anklager om korrupsjon. 

Menem fikk av konstitusjonelle årsaker ikke lov til å stille for en tredje periode i 1999. Han var derimot kandidat ved presidentvalget i 2004, men tapte for Néstor Kirchner. Menems amnestilover ble opphevet av president Kirchner i 2003, og avbrutte prosesser kunne innledes på nytt for forbrytelser begått i diktaturårene. 

Fra 2005 var Menem senator fra provinsen La Rioja og forble det frem til sin død. Han ble i sin tid som senator truet av flere korrupsjonanklager fra sin tid som president.

## Referanser


## Litteratur
* Cerruti, Gabriela (1998). *El jefe. Vida y obra de Carlos Saúl Menem*. Buenos Aires: Planeta. ISBN 9789507427503.

## Eksterne lenker
* 
* 
*
Jákup Joensen

**Jákup Joensen** (1929–2016), også kalt **Jákup í Lopra**, var en færøysk forretningsmann og politiker (Sb.).

## Liv og virke
Han vokste opp i en fiskerfamilie i Sumba på Suðuroy. Han gikk gymnas og sjømannsskole og begynte som skipper.

Joensen bygde opp sitt eget trålrederi i Lopra. Den første tråleren, «Akraborg», ble bygd på Sunnmøre i 1961. Joensens fartøyer hadde det til felles at navnene sluttet med «borg».

I 1977 gikk han sammen med flere andre redere om å bygge fiskemottaket Polarfrost i Vágur, der Joensen ble direktør.

Joensen tapte store verdier under bankkrisen på Færøyene. Han måtte selge trålere, fiskemottak og Hotel Borg i Tórshavn, som han hadde kjøpt i 1985.

Joensen var innvalgt i kommunestyret i Sumba i noen år, senere innvalgt på Lagtinget fra Suðuroy 1994–1998, som representant for Sambandsflokkurin. Han var formann i Lagtingets samferdselskomité og nestformann i Lagtingets fiskerikomité og Lagtingets industrikomité.

Et av Joensens senere foretak var Kirvi, etablert i 2010, som solgte kildevann fra Suðuroy i store plastbeholdere og senere også i halvlitersflasker. Det fikk navn etter et fjell ved Lopra. Foretaket ble solgt til nye eiere i 2012.

Mot slutten av livet bodde han på sykehjemmet Hamragarður i Vágur.

## Referanser